
A kétnyelvűség kérdései a gyermekkorban

Egyre több szülő szeretné, hogy gyermeke kétnyelvűvé váljon az óvodában. Mivel a gyermekre az ebben az életkorban gyakorolt hatások nagyon jelentősek, nagyon fontos megbízható ismeretekkel rendelkezni arról, hogyan történik a nyelvtanulás ebben a korban, hogyha befolyásolni szeretnénk ezt a folyamatot. Ez az esettanulmány a sikeres óvodai nyelvtanulás vizsgálatát tűzte ki céljául.
A kutatás 2011. február 28-tól június 22-ig tartott Budapest egyik magánóvodájában. Kilenc hatéves gyermeket vizsgáltam, akik három-négy év óta jártak abba az óvodába. Három három fős csoport volt. Az elsőben magyar családi háttérben élő gyerekek voltak, a másodikban különböző idegen országokból érkezett gyermekek, a harmadikban pedig magyar-angol szülőpárok gyermekei voltak. Arra voltam kíváncsi, vajon nyelvi hátterük meghatározza-e beszélt nyelveik szintjét három év óvodába járás után is. Ezen kívül olyan más faktorok után is kutattam, amik elősegíthetik a sikeres nyelvtanulást, hogy kiderüljön, a tanárok tudják-e ezeket befolyásolni.
Több módszert használtam az adatgyűjtéshez: az óvodáról dokumentumokból szereztem adatokat, a tanárok tanítási módszereiről és meggyőződéseikről megfigyeléssel és interjúkból. A gyermekek nyelvi fejlettségének felmérését a tanáraikkal és szüleikkel készített részletekbe menő interjúk, két történetmesélés minden gyermekkel, illetve haladási naplók segítették. A történeteket sokféle jellemző alapján elemeztem: a hagyományos komplexitás-helyesség-folyékonyság hármason kívül a szókincs, a célra összpontosítás jelenléte az elbeszélésekben, a kohézió és a koherencia adták az alapot.
Az eredmények azt sugallják, hogy a kétnyelvű családi háttér nem feltétlenül garantál általános nyelvi fölényt három év óvodában eltöltött idő után.



